kardosdrur/scandi-wiki huggingface dataset:
Sikkerhedsgodkendelse

En sikkerhedsgodkendelse er en status, der tildeles for at en person kan få adgang til klassificeret materiale eller -områder efter en personundersøgelse.
Når man foretager en personundersøgelse i forbindelse med en sikkerhedsgodkendelse, lægges der typisk vægt på oplysninger om en persons pålidelighed i forbindelse med håndteringen af klassificeret materiale og viden, strafbare forhold, alkohol- eller narkotikamisbrug, økonomiske problemer samt andre oplysninger af sikkerhedsmæssig betydning der kan gøre personen sårbar overfor udnyttelse i forbindelse med eksempelvis kriminalitet, spionage eller industrispionage. Jo højere klassifikationsniveau personen skal godkendes til, jo dybere er personundersøgelsen.

En sikkerhedsgodkendelse i sig selv er ikke nødvendigvis nok til at få adgang til alt klassificeret materiale der ellers er klassificeret på personens sikkerhedsniveau ud fra tanken "need to know". Hvis en person eksempelvis er sikkerhedsgodkendt på grund af et arbejde med klassificeret IT-udstyr har man ikke nødvendigvis behov for at kende statsoverhovedets detaljerede rejseplaner.

I Danmark 
I Danmark foretages personundersøgelser og sikkerhedsgodkendelser af Politiets Efterretningstjeneste (PET). Dog foretager Forsvaret selv sikkerhedsgodkendelse af ansatte, der skal arbejde med klassificerede informationer. Dette gælder bl.a. Den Kongelige Livgardes værnepligtige, der skal sikkerhedsgodkendes før de kan deltage i bevogtningen af de kongelige slotte og palæer samt kongefamilien.

I tilfælde af at et civilt firma har bestilt en sikkerhedsgodkendelse af sine medarbejdere får firmaet dog selv resultatet af PET, og så er det op til firmaet selv at vurdere resultatet om personen kan gives en sikkerhedsgodkendelse i firmaet.

I 2021 blev 35.000 personer i Danmark undersøgt med henblik på en sikkerhedsgodkendelse.

Klassifikationsniveauer 
Der findes i Danmark, NATO og EU 4 niveauer af godkendelse (i stigende rækkefølge):

Referencer 

 

Sikkerhed i Danmark
Ærkeenglen Rafael

Raphael (hebraisk: רְפָאֵל, ‘Gud helbreder’), oldgræsk: Ραφαήλ, arabisk: رفائيل) er en ærkeengel, der efter traditionen i de fleste Abrahamitiske religioner er ansvarlig for helbredelse. Ikke alle udgaver af disse religioner anser Raphael for at være kanonisk.

I Jødedommen 
Englene nævnt i Toraen, de ældre bøger i den hebraiske bibel, er uden navne. Det antages, at navnene på de enkelte engle blev ført ind i traditionen af jøder fra Babylon.

Ifølge den babylonske Talmud er Raphael en af de tre engle, der viste sig for Abraham egelunden ved Memre nær Hebron (Gen. xviii; Bava Metzia 86b). Ærkeenglen Michael gik i midten med Ærkeenglen Gabriel på sin højre side og Raphael på venstre (Yoma 37a). Alle tre havde en opgave: Gabriel skulle ødelægge Sodoma, Michael skulle fortælle Sarah, at hun skulle føde Isak og Raphael skulle helbrede Abraham for følgerne af Abrahams omskærelse og redde Lot.

I Kristendommen 
I kristendommen er Raphael forbundet med en engel nævnt i Johannesevangeliet, der bringer vandet i den helbredende Betesda Dam i oprør. Raphael er nævnt i Tobits Bog, der af bl.a. katolikker og ortodokse er accepteret som kanonisk.

I Islam 
I Islam er Raphael den fjerde af de betydningsfulde engle og er i muslimsk tradition kaldet Isrāfīl. Han er ikke nævnt i Koranen, men hadith identificerer Israfil med englen omtalt i Quran 6:73.

Referencer

Eksterne henvisninger 
 

Kristendom
Islam
Koranen
Jødedom
Engle
Mathilde (flertydig)

Mathilde, Matilde eller Matilda er et pigenavn, der benyttes i flere sammenhænge:
 Mathilde – et pigenavn
 Mathilde af Belgien
 Mathilde (musiker) – den ene halvdel af Lasse & Mathilde
 Mathilde (forlag) – et dansk forlag
 Matilda Boson – en svensk håndboldspiller
 Matilda af England – herskede kortvarigt over England i 1141
 Matilde Camus – en spansk digter
 253 Mathilde – en småplanet
 Matilde (kakaomælk) – et varemærke for en serie af kakaomælk- og milkshakedrikke produceret af mejerivirksomheden Arla
 Matilda (film) – en amerikansk familiefilm fra 1996
 Matilda (film fra 2017) – en russisk spillefilm fra 2017 af Aleksej Utjitel
 Matilda (kampvogn) – en britisk kampvogn fra 2. verdenskrig
Maksim Lajusjkin

Maksim Viktorovitj Lajusjkin (Russisk: Максим Викторович Лаюшкин (født 22. august 1972 i Moskva) er en russisk fodbolddommer. Han har dømt internationalt under det internationale fodboldforbund FIFA siden 2009, hvor han er indrangeret som kategori 2-dommer, der er det tredjehøjeste niveau for internationale dommere. Han blev rykket op i kategori 2 i 2010.

Kampe med danske hold 
 Den 23. maj 2009: Kvalifikation til U/19 EM 2009: Elite round: Portugal U19 – Danmark U19 3-0.
 Den 29. september 2011: Gruppespil i Europa League: OB – Fulham 0-2.
 Den 23. august 2012: FC Midtjylland – Young Boys 0-3.
I forbindelse med kampen mellem FC Midtjylland og Young Boys kom Lajusjkin i fokus efter at have udvist FCM's Morten "Duncan" Rasmussen i en situation, hvor Rasmussen ikke havde opdaget at han allerede havde modtaget en advarsel for en forseelse tidligere i kampen. Episoden medførte at FC Midtjylland nedlagde protest til det europæiske fodboldforbund med påstand om omkamp, da episoden efter deres mening havde stor indflydelse på kampens resultat og klubbens muligheder for videre avancement i turneringen. UEFA afviste klubbens protest og fastholdt kampens resultat på 3-0 til schweizerne.

Referencer 

 Palmarès  worldreferee.com, hentet 29. september 2011

Fodbolddommere fra Rusland
Personer fra Moskva
Anastassios Kakos

Anastassios Kakos (født 15. august 1970, ) er en græsk fodbolddommer. Han har dømt internationalt under det internationale fodboldforbund FIFA siden 2008, hvor han er indrangeret som kategori 2-dommer, der er det tredjehøjeste niveau for internationale dommere. Han blev rykket op i kategori 2 i 2010. Han dømmer under UEFA Europa League 2012-13

Kampe med danske hold 
 Den 29. september 2011: Gruppespil i Europa League: Standard Liège – FC København 3-0.

Referencer 

 Palmarès  worldreferee.com, hentet 29. september 2011

Fodbolddommere fra Grækenland
Dommere i UEFA Europa League
Martin Kvikstad

Martin Reppen Kvikstad (født 18. februar 1991) er en norsk amatørbokser som bokser for Raufoss Bokseklubb. Kvikstad har fem norgesmesterskabstitler og en nordisk titel. Han startede med at boksse da han var 13 år.

Kilder 

Boksere fra Norge
Pete Sanstol

Peter Olai Sandstøl (28. marts 1905 i Moi – 13. marts 1982 i USA) var en norsk bokser. Han blev kvartmester i vægtklassen fluevægt i NM 1923 og vandt en guldmedalje i vægtklassen bantamvægt i NM 1925, begge gange for Christiania Turnforenings Idrætsparti.

Han startede sin boksekarriere i efteråret 1921 i SIF og flyttede med forældrene til Kristiania i sommeren 1922 hvor han startede i Turnf. I 1925 stoppede 
Turnf. med at organisere boksning og han skiftede over til OAK. Her sluttede han sin amatørkarriere med to sejre i et internationalt stævne arrangeret af OAK den 10. og 11. april 1926.

Han habde bestemt sig for at afslutte boksekarrieren, men blev overtalt af Georg Antonius Brustad til at bokse en proff-kamp ved Den Private Boxeklubs stevne i Cirkus søndag den 2. maj 1926. Han englænderen ud Bert Gallard allerede i første runde og dermed var hans professionelle karriere i gang.

Efter et ophold i Tyskland og i Frankrig drog han i sommeren 1927 til USA hvor han skiftede navn til 
Pete Sanstol. Med sine 112 kampe (98 sejre, 6 tab og 8 uafgjorte) er han tidernes mest succesrige professionelle norske bokser.

Kilder 
 Arne Knardahl, Oslo Atletklub gjennom 30 år, 1946

Eksterne henvisninger 
 
 Lund Bygdemuseums hjemmeside, museet i bygda der Pete ble født  

Boksere fra Norge
Norsk-amerikanere
Serie 2 (DBU Sjælland)

Serie 2 (SBU) er den syvendebedste fodboldrække (en blandt flere) i Danmarksturneringen.

Det er derimod den tredjebedste fodboldrække for herrer administreret af lokalunionen Sjællands Boldspil-Union (SBU). Serien består af i alt 48 hold, opdelt i 4 puljer med hver 12 hold, som spiller 22 kampe ude og hjemme. De bedstplacerede hold rykker op i SBU Serie 1.

Fodboldligaer
Fodboldturneringer i Danmark
Sylvester James

Sylvester James (6. september 1947 i Los Angeles i Californien – 16. december 1988 i San Francisco i Californien), bedre kendt som Sylvester, var en amerikansk disco og soul-sanger, samt homoseksuel drag queen. Sylvester blev iblandt kendt som "Queen of Disco", selvom dette tilnavn også blev givet til discotidens kvindelige kunstnere, såsom Gloria Gaynor og Donna Summer. Sylvesters mest betydningsfulde værker er sangene "You Make Me Feel (Mighty Real)", "Dance (Disco Heat)", begge fra 1978, og "Do You Wanna Funk" fra 1982.

Sylvester døde af komplikationer fra AIDS, 41 år gammel. Hans gode ven, Jeanie Tracy tog sig af ham, før han døde.

Den 20. september 2004 blev Sylvesters kendingsmelodi "You Make Me Feel (Mighty Real)" optaget i Dance Music Hall of Fame. Et år senere, den 19. september 2005 blev Sylvester selv optaget i Dance Music Hall of Fame for sine præstationer som kunstner.

Kildehenvisninger

Eksterne henvisninger 
 Officiel Sylvester hjemmeside 
 

Sangere fra USA
Giorgio Moroder

Giovanni Giorgio Moroder (på pladeomslag ofte kun Giorgio; 26. april 1940 i Urtijëi i Italien)  er en italiensk pladeproducer, sangskriver og performer baseret i Los Angeles. Mens han boede i München i 1970'erne, startede han sit eget pladeselskab Oasis Records, som senere blev en underafdeling af Casablanca Records. Hans arbejde med synthesizere i 1970'erne og 1980'erne havde en betydelig indflydelse på new wave, house, techno og elektronisk musik i almindelighed. Han er især kendt for sit arbejde med Donna Summer under  disco-tiden (herunder "Love to Love You Baby" og "I Feel Love"), Moroder er grundlæggeren af det tidligere Musicland Studios i München, der blev brugt som et lydstudie for kunstnere, herunder Electric Light Orchestra, Led Zeppelin, Queen og Elton John.

Udover at producere flere hits med Donna Summer,  producerede Moroder også en række elektroniske discohits for The Three Degrees, to albums for Sparks, en håndfuld sange på Bonnie Tylers album Bitterblue samt hendes  single fra 1985 Here She Comes og en række af sange til en lang række andre kunstnere, herunder David Bowie, Irene Cara, Madleen Kane, Melissa Manchester, Blondie, Japan og France Joli.

Eksterne henvisninger 
 

Sangskrivere fra Italien
Disco
Janis Rozentāls

Janis Rozentāls (18. marts 1866 i Saldus pagasts i Guvernement Kurland –  26. december 1916 i Helsinki i Finland) var en lettisk maler.

Rozentāls fik sin grunduddannelse ved H. Krauses grundskole i Saldus samt distriktsskolen i Kuldīga. I en alder af femten drog han til Riga og prøvede konsekvent at realisere sin drøm om kunst, senere optoges han ved Sankt Petersborg Kunstakademi. Under studietidens ferier besøgte han sit fædrene land for at slappe af fra den hektiske storbyrytme, og male motiver af naturen og bestilte portrætter. Som forberedelse til sit diplom, benyttede han unge veluddannede letter samt lokale bønder som motiver. Senere valgte han at bosætte sig i Saldus, hvor han ønskede at leve blandt sit folk og skabe kunst, der svarede til dets ambitioner og følelser. I foråret 1899  købte Rozentāls en byggegrund på Striķu iela og grundlagde et atelier, men hans intentioner blev ikke vel modtaget i provinsbyen, og han flyttede til Riga to år senere. Bygningen i Saldus er i dag indrettet som museum over Rozentāls' liv og karriere.

Et skæbnesvangert skift i Rozentāls liv forekom i november 1902, da han lærte den finske sangerinde Elli Forsell (1871–1943) at kende i Riga. De giftede sig den 20. februar 1903, og flyttede ind i en atelier-lejlighed i den fashionable gade Alberta iela. De fik tre børn sammen – Laila, Irja og Miķelis. 1. verdenskrig afbrød familiens liv i Riga, da de i 1915 flyttede til Finland. Rozentāls døde pludseligt anden juledag 1916 og blev begravet i Helsinki. Rozentāls blev senere genbegravet i sit hjemland.

Kilder

Eksterne henvisninger 

Personer fra Kurland
Personer fra Letland
Malere fra Rusland
Malere fra Letland
Lygteåen

Lygteåen var en københavnsk å, der løb fra Lersøen til Bispeengen, hvor den løb ud i Ladegårdsåen. Åen er som Grøndalsåen/Ladegårdsåen udgravet, for at Søerne kan få vand fra bl.a. Emdrup Sø og Damhus Sø.

Efter Københavns belejring i 1523 ønskede bystyret at forbedre vandforsyningen, og de uddybede derfor åerne.

Lygteåen har nok navn efter Lygtekroen, der i 18. århundrede lå omtrent hvor Lygten Station ligger i dag. Eller måske af løgh i betydningen "sump".

Lygteåen blev lagt i rør i begyndelsen af 20. århundrede og har givet navn til vejen Lygten.

Noter

Kilder 

Vandløb på Sjælland
Bispebjerg
Michael Sata

Michael Chilufya Sata (født 6. juli 1937 i Mpika, død 28. oktober 2014 i London) var Zambias femte præsident. Michael Sata ledede partiet Patriotric Front.

Sata startede sin politiske karriere i regeringspartiet Movement for Multiparty Democracy (MMD), hvor han efterhånden kom til at tilhøre den indre kreds omkring Frederick Chiluba, landets præsident fra 1991 til 2002. 

Da Chiluba i 2001 nominerede Levy Mwanawasa som ny præsidentkandidat, brød Sata ud af  MMD og grundlagde oppositionspartiet Patriotic Front (PF). Som oppositionsleder fik Sata kaldenavnet "Kong Kobra" på grund af sin giftige tunge. Ved præsidentvalget i 2006 var han hovedmodstanderen til MMDs Mwanawasa, men Mwanawasa vandt valget og regerede frem til sin død i 2008, da han blev efterfulgt af Rupiah Banda.

Ved det følgende præsidentvalg den 20. september 2011 vandt Sata med 43,0 % af stemmene mod Bandas 36,1 %. Den 23. september 2011 blev Michael Sata taget i ed som landets nye præsident.

I valgkampen i 2006 markerede Sata sig som kritisk til de kinesiske mineinvesteringer i landet og udtalte, at han ville udvise de kinesiske selskaber, som blev anklagede for at udnytte zambiske arbejdere. I 2008 forsikrede han imidlertid, at udenlandske investeringer i landet ville være tryggede, hvis han blev valgt til præsident, og at landet havde brug for kinesisk teknologioverføring.

Sata lovede også at bekæmpe korruption, et problem, som fik vælgerne til at vende ryggen til forgængeren Banda. Sata har udtalt, at der er en klar forbindelse mellem korruption og fattigdom.

Den 28. oktober 2014 døde Sata under et sygehusophold i London, han blev afløst på posten som præsident dagen efter af vice-præsidenten Guy Scott.

Referencer 

Zambias præsidenter
Fandens Keglebane

Fandens Keglebane er en vandreblok, der ligger i Neksø Lystskov sydvest for Nexø. På oversiden af klippeblokken er der indhugget 17 skåltegn. I slutningen af 1800-tallet har stenen fået sit navn som hentydning dels til at helleristningerne er førkristne (fra yngre bronzealder), dels til at hullerne kan ligne en keglebane.

Kilde
Miljøstyrelsens folder om Nexø 

Helleristninger
Lokaliteter på Bornholm
Vandreblokke i Danmark
Oldsager fra Bronzealderen
Berliner Sezession

Berliner Sezession var en kunstnergruppering i Berlin 1898-1933, som opstod som alternativ til den etablerede akademiske kunstverden, der domineredes af Die Königliche Akademie der Künste (med akademidirektør Anton von Werner i spidsen), den private forening Verein Berliner Künstler samt kejser Wilhelm 2.

Historie 
Grupperingen Die Elf (med bl.a. Max Liebermann, Walter Leistikow, Max Klinger og Ludwig von Hofmann) etableredes i 1892, og udstillede separat, men man brød først med Verein Berliner Künstler i 1898, især på grund af kejserens indflydelse, som både i 1892 og 1898 medførte kritik. I 1898 havde juryen for den officielle kunstudstilling i Berlin afvist et landskab af Walter Leistikow, som var en nøgleperson i gruppen af unge kunstnere. Dette betragtede gruppen som det endelige bevis på at de eksisterende organisationer ikke påskønnede moderne kunst. Som følge heraf stiftede 65 kunstnere Berliner Sezession med Max Liebermann som dens første formand. I modsætning til Verein Berliner Künstler havde Berliner Sezession også kvindelige medlemmer.

Foreningens første udstilling fandt sted i 1899 med 187 kunstnere, der fremviste 330 malerier og 50 skulpturer samt grafik. Kernen i Sezessionens første år var tendenser med inspiration fra den franske realisme og impressionisme.

I 1910 dannedes Neue Sezession i protest mod at Berliner Sezession afviste arbejder af bl.a. Emil Nolde, Max Pechstein og andre medlemmer af Die Brücke.

Berliner Sezession eksisterede frem til 1933, og dens sidste formand var maleren Emil van Hauth.

Udvalgte medlemmer 
 Max Beckmann
 Lovis Corinth
 Lyonel Feininger
 Georg Kolbe
 Käthe Kollwitz
 Hermann Struck
 Adolf Eduard Herstein
 Max Slevogt

Kunsthistorie
Etableret i 1898
Ophørt i 1933
Sezession
Messe Berlin

Messe Berlin er et tysk messecenter, stiftet 1923 i Berlin. Messe Berlin er bygget sammen med kongrescenteret ICC Berlin.

Bygninger, konstruktioner og anlæg i Berlin
Messe- og kongrescentre
Otto Larsen (fodboldspiller)

Jens Otto Larsen (5. april 1893 i Søllerød – 23 juli 1969 i Onsild ved Hobro) var en dansk landsholdsspiller i fodbold.

I sin klubkarriere spillede Otto Larsen i perioden 1913-1924 129 kampe og scorede 19 mål som venstrewing hos Frem, hvor han vandt klubbens første danske mesterskab i 1923 efter en 2-1 sejer mod AGF. I 1924 skiftede han til Fremad Amager hvor han sluttede karrieren 1928 efter 22 kampe for klubben.

Otto Larsen debuterade på landsholdet i en venskabskamp mod Sverige 1918 i Idrætsparken som Danmark vandt 3-0. Han nåede ti landskampe og spillede sin sidste landskampe i 1923 i en venskabskamp mod Norge i Idrætsparken som Danmark vandt 2-1.

Eksterne henvisninger 
 
 www.haslund.info – A-landsholdspillere – Otto Larsen (45) 

Fodboldspillere fra Danmark
Fodboldlandsholdsspillere fra Danmark
Fodboldspillere fra Boldklubben Frem
Fodboldspillere fra Fremad Amager
Personer fra Søllerød
Hello Zepp

"Hello Zepp" er det oprindelige navn på Saw- filmseriens ledsagemusik, det er komponeret af Charlie Clouser til den første film i Saw filmserien. Stykket udseende i den første film var timet til at bringe en dramatisk tone til slutningen af filmen, hvor den primære antagonist, ved navn Zep Hindle, bliver afsløret til rent faktisk at være offer for den virkelige antagonist, Jigsaw Killer. (figurens navn i filmen er stavet 'Zep' «, mens musikken titler er stavet 'Zepp') Som serien fortsatte, blev stykket genbrugt i alle film, som ofte omdøbt og remixet for at imødekomme de skiftende situationer og karakterer i hver enkelt film. Sangen er nu kendingsmelodi for hele serien.

Mixes

Film
I filmenserien, er der i øjeblikket 31 versioner eller mixes af "Hello Zepp".

 Saw (2003): "Zepp Overture"
 Saw: "X Marks the Spot", "Hello Zepp", "Zepp Overture"
 Saw II: "I've Played Before"/"Played", "Cut Necks", "Conscious", "Hello, Eric" 
 Saw III: "Amanda", "Surprised", "Shithole", "Your Test", "Final Test"
 Saw IV: "Just Begun", "Just Begun (Alt.)", "Just Begun (Alt. 1)", "Just Begun (Alt. 2)", "Help Them", "Help Them (Alt.)", "New Game (Alt.), "Step Back (Alt.)","Lesson", "Let Go"
 Saw V: "Saw V Title", "Zepp Five"
 Saw VI: "Jill Drives (Mix 1)", "Jill Drives (Mix 2)", "Severed Hand (Mix 1)", "Severed Hand (Mix 2)", "Zepp Six", "Zepp Six (Alt.)"
 Saw 3D: "Cauterize", "Only You", "Support Group", "Junkyard", "Autographs", "Dr. Gordon Montage", "The Final Zepp"

Soundtracks
Fem versioner eller mixes of "Hello Zepp" er blevet udgivet indtil videre på forskellige Saw soundtracks.

 Saw: "Hello Zepp", "Zepp Overture" 
 Saw II: "Don't Forget the Rules" 
 Saw III: "The Shithole Theme" (Omarrangeret & omdøbt), "Final Test" (Omdøbes på Soundtrack som The Final Test)
 Saw 3D: "Dr. Gordon Montage" "The Final Zepp"

Noter

 

Saw
Filmmusik
Bestikkelse

Bestikkelse er en gave, en tjeneste eller anden formuefordel, der gives til en embedsmand eller anden magthaver eller kommende magthaver for at magthaveren skal særbehandle giveren eller personer eller virksomheder, som giveren har interesse i, eller som en tak for udførte tjenester. Som magthaver anses i denne sammenhæng enhver, der har beslutningskompetence til at træffe beslutninger, der kan påvirke giveren af bestikkelse positivt

Den embedsmand, der lader sig bestikke dvs. fordrer, modtager eller lader sig tilsige gaver eller andre fordele, til hvilke han er uberettiget, for sine embedshandlinger, er efter dansk ret hjemfaldet til straf, selv om de pågældende embedshandlinger er fuldkommen lovmedholdelige, ja endog pålagte ham som pligt; men selvfølgelig bliver straffen strengere, når embedsmanden lader sig bestikke til at foretage noget, som ligefrem strider mod hans embedspligt. 

Modtagelse af bestikkelse i den offentlige sektor er strafbart efter Straffelovens §144 og straffes med fængsel indtil 6 år.

Jura
Retsvidenskab
Juridiske begreber
Korruption
Surinams fodboldforbund

Surinamese Football Association (, udtales [syːrɪˈnaːmsə ˈvutbɑl ˈbɔnt]) er det styrende organ for fodbold i Surinam.

Eksterne henvisninger 
 http://www.fifa.com/associations/association=sur/index.html 
 Official website 

Fodboldforbund
Etableret i 1920
Nationale fodboldforbund i CONCACAF
Sint Maartens fodboldforbund

Sint Maarten Soccer Association er det styrende organ for fodbold på Sint Maarten.

Eksterne henvisninger 
 http://sxmsoccer.com/ 

Etableret i 1998
Sint Maarten
Nationale fodboldforbund i CONCACAF
Tobin Bell

Tobin Bell (født Joseph H. Tobin, Jr.; 7. august 1942 i Queens, New York) er en amerikansk skuespiller på TV og film.

Filmografi

Awards

Eksterne henvisninger 
 

Filmskuespillere fra USA
Tv-skuespillere fra USA